
ΠΡΟΓΡΑΜΜΑ ΚΟΙΝΟΤΙΚΗΣ ΣΤΗΡΙΞΗΣ ΤΗΣ VIDA (CAP)	2ΕΠΙΣΗΜΟ

Η Αρχή Υλοποίησης Υποδομών Βικτώριας (Victorian Infrastructure Delivery Authority – VIDA) συνεργάζεται στενά με το Υπουργείο 
Μεταφορών και Χωροταξικού Σχεδιασμού για την υλοποίηση μεγάλων έργων υποδομής σε ολόκληρη τη Βικτώρια.


ΠΡΟΓΡΑΜΜΑ ΚΟΙΝΟΤΙΚΗΣ ΣΤΗΡΙΞΗΣ VIDA (CAP)	3ΕΠΙΣΗΜΟ

Η Αρχή Υλοποίησης Υποδομών Βικτώριας (VIDA) υλοποιεί
τα προγράμματα υποδομών της Πολιτείας στους τομείς των μεταφορών και της υγείας. Αυτό περιλαμβάνει περισσότερα από 200 έργα, όπως το North East Link, την αφαίρεση 110 ισόπεδων διαβάσεων, την κατασκευή νέων νοσοκομείων, την αναβάθμιση σταθμών ασθενοφόρων και εξειδικευμένων υπηρεσιών υγείας 
καθώς και κέντρων υποστήριξης νέων γονέων. Η VIDA αποτελείται από τέσσερις ομάδες 
έργου:
· VIDA Rail – υλοποιεί το Πρόγραμμα Αφαίρεσης Ισόπεδων Διαβάσεων, το Πρόγραμμα Εκσυγχρονισμού του Περιφερειακού Σιδηροδρομικού Δικτύου και το έργο του Αεροδρομίου Μελβούρνης.
· VIDA Roads – υλοποιεί το Πρόγραμμα Μεγάλων Οδικών Έργων (Big Build Roads) και το  Έργο Βορειοανατολικής Σύνδεσης (North East Link)
· VIDA Health – υλοποιεί κρίσιμα έργα υποδομής στον τομέα της υγείας
· VIDA Community Safety – ανοικοδομεί  σύγχρονες εγκαταστάσεις που ανταποκρίνονται στις λειτουργικές ανάγκες του συστήματος δικαιοσύνης και των υπηρεσιών έκτακτης ανάγκης της Βικτώριας.

Το Πρόγραμμα Κοινοτικής Στήριξης (Community Assistance Program - CAP) παρέχει δωρεάν και εμπιστευτική επαγγελματική συμβουλευτική στήριξη σε κατοίκους, ιδιοκτήτες επιχειρήσεων και στα άμεσα μέλη των οικογενειών τους που επηρεάζονται από την κατασκευή αυτών των μεγάλων έργων. 

Το πρόγραμμα CAP μπορεί να σας στηρίξει, παρέχοντάς σας τη δυνατότητα να συζητήσετε θέματα που αφορούν την εργασία, την προσωπική σας ζωή ή οποιοδήποτε άλλο προσωπικό ζήτημα, σε ένα ασφαλές περιβάλλον, με εξειδικευμένους ψυχολόγους και κοινωνικούς λειτουργούς. Η VIDA έχει αναθέσει την παροχή της υπηρεσίας αυτής στην κορυφαία εταιρεία παροχής υπηρεσιών ψυχικής υγείας, New View Psychology (NVP). 

Η NVP λειτουργεί ως ανεξάρτητος τρίτος φορέας. Μπορείτε να είστε βέβαιοι ότι η υπηρεσία είναι απολύτως εμπιστευτική. Η NVP συμμορφώνεται με τη νομοθεσία και τις αρχές προστασίας προσωπικών δεδομένων καθώς και με τα επαγγελματικά πρότυπα και τους κώδικες δεοντολογίας.

Πώς μπορεί να σας βοηθήσει η NVP; 
Η NVP θα σας βοηθήσει να εντοπίσετε, να διερευνήσετε και να διαχειριστείτε ζητήματα που επηρεάζουν τη ζωή σας, όπως:

Στρες
Άγχος και πεσμένη ψυχική διάθεση
Θυμός και διαχείριση των συναισθημάτων
Πένθος, απώλεια και δυσκολίες προσαρμογής
Οικογενειακά προβλήματα και οι επιπτώσεις τους
Προβλήματα ύπνου 
Οικονομικές δυσκολίες
Επιπτώσεις στα μέσα βιοπορισμού
Δυσκολία στην προσαρμογή στις αλλαγές
Αναγκαστική μετεγκατάσταση
Δυσκολία στην αντιμετώπιση περιβαλλοντικών στρεσογόνων παραγόντων 
(όπως θόρυβος, σκόνη και επιπτώσεις από κατασκευαστικές εργασίες)
Προβλήματα που σχετίζονται με την αυξημένη χρήση αλκοόλ, καπνίσματος ή άλλων ουσιών ως τρόπου αντιμετώπισης των αλλαγών
Πού παρέχεται η συμβουλευτική στήριξη;
Το CAP παρέχει υπηρεσίες συμβουλευτικής στήριξης τηλεφωνικά, μέσω βιντεοκλήσης ή με δια ζώσης συνεδρίες σε μία από τις εγκαταστάσεις της NVP σε ολόκληρη τη   Βικτώρια. 

Ποιοι είναι οι σύμβουλοι ψυχικής υγείας;
Οι σύμβουλοι της NVP είναι εξειδικευμένοι ψυχολόγοι και
κοινωνικοί λειτουργοί, με διαπίστευση από τους αρμόδιους επαγγελματικούς φορείς και με αποδεδειγμένη εμπειρία. 
Ποιος καλύπτει το κόστος της υπηρεσίας;
Η VIDA, εκ μέρους της Κυβέρνησης Βικτώριας, καλύπτει πλήρως το κόστος του CAP για κατοίκους, ιδιοκτήτες επιχειρήσεων και μέλη της άμεσης οικογένειάς τους που επηρεάζονται από τον σχεδιασμό και την υλοποίηση των μεγάλων έργων υποδομής που παραδίδει η VIDA. 
Πόσες συνεδρίες συμβουλευτικής υποστήριξης μπορώ να λάβω;
Κάθε νοικοκυριό ή επιχείρηση που χρησιμοποιεί τις υπηρεσίες CAP δικαιούται έως έξι συνεδρίες συμβουλευτικής στήριξης, διάρκειας μίας ώρας η καθεμία. 

Κλείστε ραντεβού
Για να κλείσετε ραντεβού σε ημέρα, ώρα και τοποθεσία που σας βολεύει, καλέστε το 1300 830 687 και αναφέρετε τον κωδικό του σχετικού έργου (project client code):
Όνομα έργου
Κωδικός πελάτη
Έργο Αφαίρεσης Ισόπεδης Διάβασης  
CSLX
Σιδηροδρομική Γραμμή προς το Αεροδρόμιο της Μελβούρνης  
CSLX
Πρόγραμμα Εκσυγχρονισμού του Περιφερειακού Σιδηροδρομικού Δικτύου
CSLX
North East Link
NEL
Αναβαθμίσεις του Αυτοκινητοδρόμου Eastern Freeway
EFU
Ολοκλήρωση του Περιφερειακού Αυτοκινητοδρόμου M80
M80RR

